# Referat af generalforsamling 2014, 3. marts

Fremmødte: mellem 25 og 30

1. **Valg af dirigent og referent**

Claus Søndergaard og Nis Hauberg valgtes

1. **Formandens beretning**

Kirsten Lund gennemgik årets aktiviteter:

* Kvartalsvist *bestyrelsesmøde*, i alt 4 i løbet af året.
* Vore to *kanoer*, Tyra og Tora, - sæson fra april til oktober – har været udlejet til 6 forskellige; årligt lejegebyr 200 kr. og booking på vores hjemmeside.
* *St. Hans*: 5mandsudvalget forberedte en hyggelig og velbesøgt aften med spisning, tale og flot bål.
* *Boldbane* : her kom vi noget sent i gang og plæneklipningen blev først iværksat ved sommerferiens start.
* *Byfesten* i august blev også et vellykket arrangement; mht at byfest og beboerforening er to adskilte institutioner vil bestyrelsen gerne høre tilkendegivelser fra fremmødte om, hvorvidt det er ok. (Senere var der ingen kommentarer hertil, og claus konstaterede under evt, at ønsker om sammenlægning skulle komme fra byfest-regi, og at besluttende myndighed for byfesten er selve byfesten – forslag om evt. ændringer kan således kun drøftes på byfesten).
* 1. dec. fejrede vi *1. advent* for store som små med juletræstænding, kane, julemand, slik, æbleskiver, glögg og kakao – og vejret var med os.
* *Fællesspisning* stod Johanne og Lene for i januar, stor tilslutning og ros for fine anretninger.
* *Fastelavn* var lige dagen i forvejen blevet afholdt på gårdspladsen hos Kenn og Anne Dorthe – der var tønder til både voksne og børn (og de buldrede, kan jeg som nabo bevidne - referentens bemærkning)
* *Fredagsbar* har en enkelt gang været aflyst pga kulde, men har ellers fungeret fint, hvad fremmødet angår; den sidste i februar fandt sted hos Lars og Susanne, og ellers har det været hos Kenn og Anne Dorthe. Tak til dem, der har lagt rum til disse møder sidste fredag i hver måned.
* *Teltudvalget* fik sammentømret et nyt gulv i løbet af sidste sommer – tak for det - og samlet har vores telte, det nye og det gamle, været udlejet ca 5 gange i løbet af sæsonen.
* Af sidste års referat fra generalforsamling fremgår, at der eksisterer et *trailerudvalg.* Kirsten har undersøgt dets eksistens og oplyste, at det ikke skal forstås som et udvalg. Det er således ”aflivet”.
* Og endelig takt til HP, som på effektiv vis har været webmaster på landsbyens hjemmeside.
* *Kommende arrangementer:* Kirkebesøg inklusiv vandring den 30. marts med evt start kl 11 til gudstjeneste og ellers kl. 12 med rundvisning i kirkerne i hhv Tulstrup og Alling af præsten: frokost til forplejning undervejs medbringes selv.

Kirstens beretning blev godkendt af alle.

1. **Fremlæggelse af regnskab for 2013 samt budget for det kommende år.**

Kurt fremlagde som kasserer regnskabet og bemærkede, at det pga overskueligheden også kunne betragtes som budget. Foreningen havde 36 betalende medlemskaber, 6 havde betalt for kanoleje, og samlet havde året indbragt et pænt overskud, især takket være indtægten fra teltudlejning. I det kommende år stiger kontingentet med 50 kr til 250 kr.

Regnskabet godkendtes.

1. **Fastsættelse af kontingent**

Vi fastholdt beslutningen fra sidste år med kontingentstigningen, og så blev bestyrelsen opfordret til at overveje et todelt kontingentgebyr for hhv hele husholdninger og enkeltpersoner, hvilket i givet fald skal diskuteres og besluttes til næste ordinære generalforsamling. Her faldt også en opfordring til bestyrelsen om at kigge de gamle vedtægter igennem.

1. **Behandling af evt. indkomne forslag**
	1. **Indkøb af borde & stole**

Kirsten: De gamle er slidt ned; Christian: Der er løbende tilbud om sådanne brugte ting i Den blå Avis, og da vi ikke kan regne med at have dem stående til opbevaring i opvarmede rum, bør de være af plastik.

Vi besluttede at nedsætte et udvalg bestående af Chr. og Jens, som skulle indhente tilbud på 80 – 100 brugte stole og et passende antal borde og foreligge det bestyrelsen. HP forslog at søge landsbyfonden om finansiering, og Jette bemærkede, at Låsby service måske havde et interessant tilbud.

* 1. **Status og drøftelse om overtagelse af jordstykke på Selvejervej i samarbejde med grundejerforeningen Selvejervej.**

Kurt præsenterede bestyrelsens arbejde med sagen. Først en forklaring på, hvorfor den havde trukket i langdrag (knap 2 år), det skyldtes først og fremmest undersøgelse af de skattemæssige konsekvenser for hhv giver (Gisela og Nis) og modtager (Grundejerforeningen på Selvejervej). Efter 3 forespørgsler er sagen klar for modtagerne, der ikke bliver beskattet. Mht giverne er det ikke endeligt afklaret, for Skat konkluderer, at det må komme an på en konkret vurdering, men kyndige, som giverne har rådført sig med, mener, at risikoen for beskatning er beskeden. Resultatet af Skats svar er blevet, at det bør være grundejerne, ikke Tørring beboerforening, der skal overdrages skødet til fællesarealet, og det har så ført til en lille ændring i lokalplanen , der nu den 26. februar er blevet endeligt vedtaget i Skanderborg byråd. Det er så tanken, at Grundejerforeningen indgår en samarbejdsaftale med landsbyens beboerforening om adgang til og drift af arealet.

Jacob præsenterede derefter grundejerforeningen på Selvejervejs holdning; først skal den gamle og den nye grundejerforening (de 3 parceller i den nye lokalplan) fusioneres, og så skal der formuleres en samarbejdsaftale mellem grundejerforening og beboerforening, hvis ellers den sidste er positiv indstillet overfor det. Iflg den nye lokalplan er der ingen forpligtelse til at opføre et beboerhus, selvom behovet for det har været en væsentlig inspiration for planen.

Claus: Hvad kan der ligge af økonomiske konsekvenser i driften af arealet? Jacob: Ikke mere end hvad det koster at få græsset slået og etableret et læhegn. Hanne: Vi ønsker vel et fælleshus, ellers kunne vi bare forlænge lejen af det gamle anlæg? Lotte: Vi kunne også støtte op om et lokalt sted som Knudsøskolen, som har gode forhold at mødes under. Jacob: Det er fint nok, men i første omgang skal vi bare have indrettet et brugbart areal uden hus. Susanne bakker Lotte op og mener, det vil være for krævende mht frivilligt arbejde at få bygget et fælleshus. Jacob: I grundejerforenin-gen vil vi gerne tage imod arealet, og så håber vi, beboerforeningen vil være med i projektet med at indrette det til og bruge det som en fællesareal for landsbyen. Poul: Der er jo langt mellem at få et stykke jord og bygge et hus, der kunne være muligheder for et halvtag, telt eller andre midlertidige ting. Jacob anbefaler et udvalg, som skal finde frem til indholdet i en aftale mellem grundejere og beboere. Claus; Vigtigheden af sagen gør, at jeg synes, det snarere er et bestyrelsesanliggende end et udvalgsdo. Kirsten: Her vil jeg foretrække at holde det adskilt: bestyrelsen kan være tovholder, men arbejdet er så stort, at det er bedre placeret i et udvalg; heri er Anne Dorthe enig.

Der bliver på generalforsamlingen opnået generel enighed om, at den ny bestyrelse sætter en udvalgsproces i gang, og at vi forsøger at få den gamle banes lejemål med Flemming og Steen forlænget med 1 år.

1. **Valg af:**
	1. **Bestyrelsesmedlemmer**
		1. **2 medlemmer for ét år
		Kirsten Lund
		Anne Dorthe Carlsson**
		2. **3 medlemmer for to år
		Line Bruun
		Nis Hauberg
		Kurt Myhlert Olsen**

Hanne Tange og Torben Jakobsen stiller op i stedet for Kurt og Nis, Torben dog med det forbehold, at han og hans familie snart sætter deres hus til salg og dermed kan risikere eller glæde sig til at flytte fra landsbyen. Torben og Line vælges for 1 år, resten for 2 år.

1. **2 Supleanter:** Nis vælges som 1.suppleant, Anne/Chr vælges som 2..
2. **2 Revisorer:** Hans Jørgen og Jens genvælges.
3. **Valg til udvalg**
* **Fællesspisning:** Johanne og Lene fortsætter, Anne-Mari og Sanne havde meld sig som nye til fællesspisningen i januar.
* **St. Hans:** Jørgen, Susanne og Lars bliver de nye tovholdere samt evt Hanne (Skovsrodvej) fra det gamle udvalg.
* **Fastelavn:** S/Anne fortsætter.
	1. **Evt. nedsættelse af hjertestarter-udvalg hvis ønske herom.** Line havde fundet frem til, at anskaffelsesprisen vil ligge på ca 20.000 kr.. Anne Katrine fortalte, at vi må bruge dem, vi kender til, og ellers blev oplyst, at vi på tlf 112 kan få at vide, hvor de nærmeste hjertestartere befinder sig. Bestyrelsen havde besluttet, at der på generalforsamlingen skulle være interesse for i et udvalg at arbejde videre med sagen, og da det ikke var tilfældet, lukkede vi diskussionen der.
1. **Eventuelt**
* Susanne og Lotte inviterer alle kvindelige Tørringbeboere til damefrokost den 4.april kl 18.45.
* Alle med mc-kørekort + maskine inviteres til en udflugt hver 2. torsdag, hvor vi kan mødes Tulstrupvej 39, og hvor opgaven med at tilrettelægge en rute i forvejen er uddelegeret.
* Alles inviteres til en fælles løbe- eller gåtur hver søndag kl. 8.30. Start Tulstrupvej 26 ved skiltet ”Knudsø” – vi bestemmer selv tempo og rute, og både voksne og børn er velkomne. Evt spørgsmål til Anne-Mari 25 27 42 55 eller Susanne 40 2962 79.
* Nis foreslog den ny bestyrelse at organisere en digital nabohjælp, som Det kriminalpræventive Råd og Trygfonden har udviklet med det formål at sætte nabohjælpen i system, især i forbindelse med forebyggelse af indbrud.
* Chr. foreslog den ny bestyrelse noget nytænkning mht kommende mødeform og aktiviteter .
* Jacob foreslog et moderne supplement til kommunikationen: en lukket Facebookgruppe for Tørringbeboere; det bakkes op af Hanne, fordi det måske kan fungere bedre end mails og hjemmeside. Enkelte advarede imod, at det ikke må erstatte vores hjemmeside, men ellers var der generel opbakning til det. (Og Jacob har allerede sat det i værk)

Referent: Nis